《齐山》
宋代·董俨

千里远木笼秋浦，万里澄江浸落晖。
醉恨春深输杜牧，满头无菊戴将归。

作者简介：（955—1008）宋洛阳人，字望之。太宗太平兴国三年进士。授大理评事，通判饶州。历知忠、泰、泉、扬、潭、广、岳、洪诸州。真宗景德中，归朝，判吏部铨，加工部侍郎。复出知青州。以狡诈托荐事，坐责授山南东道节度行军司马。大中祥符初，令赦，起知郢州，病疽卒。生平不学无操行，贪赂鄙屑，畜姬侈豪，倾狡图位，终以致败。